# Carla Campra

Carla María Campra Elizalde, ezagunagoa Carla Campra izenez (Bartzelona, Katalunia, 1999ko apirilaren 16a) bartzelonar aktorea eta modeloa da. Ezaguna da, batez ere 2009an 90-60-90, diario secreto de una adolescente (90-60-90 nerabe baten egunkari sekretua) eta 2018-2019 La otra mirada (Beste begirada) telesailetako lanengatik.

## Bizitza

Carla Maria Campra Elizalde 1999an jaio zen, Bartzelonan. Guillermo Campra aktorea neba du.

## Lan ibilbidea
### Modelo

Pasareletako modelo lanetan parte hartu zuen hainbat telebista saiotan, hala nola El Club TV3 katean eta Corazón, corazón TVEn, besteak beste. Hainbat markatarako iragarki publizitarioak egin ditu.

### Aktore

2007ra arte ez zuen egin lehen agerpena zineman, Atlas de geografía humana filmean, hain zuen ere. 2008an Cazadores de hombres telesailean parte hartu zuen, eta noizbehinka protagonistetako baten alabaren rolean Yo soy Bea telenobelan. Handik urtebetera, Antena 3 kateko 90-60-90, diario secreto de una adolescente telesaileko aktoreen zerrendan sartu zen, Julia pertsonaia antzezteko.
2010ean, Mariona pertsonaia interpretatu zuen La Mari lanaren jarraipenean, La Mari 2 telebistarako filmean. Urte horretan bertan, Antena 3 kateko No soy como tú telesailean paper bat lortu zuen. 2011n, telebistarako La duquesa filmaren bigarren zatian agertu zen, Eugenia Martinez de Irujoren papera eginez. Urte horretan bertan, El sueño de Iván filmarekin zineman lehen aldiz protagonista izatea lortu zuen, Óscar Casas protagonistakide zuela.
Urte batzuetan telesailetan paper txiki errepikariak edo noizbehinkakoak izan zituen, hala nola, Águila Roja, El secreto de Puente Viejo, Centro médico edo El hombre de tu vida. 2018an Televisión Españolako La otra mirada telesaileko protagonistetako bat izan zen, Flavia Cardesa pertsonaia antzeztuz, eta bi denboraldietan mantendu zen telesail hori. Urte horretan bertan, Asghar Farhadiren Todos lo saben filmean agertu zen, Irene Gonzalez pertsonaia antzeztu zuen. 2020an TVEko Acacias 38 eguneroko telenobelan hasi zen Daniela Stabile pertsonaia antzezteko. 2020aren amaieran iragarri zuten Netflix Feria: la luz más oscura misteriozko telesail originaleko protagonista izango zela. Lan horretan Sofiaren rola egin zuen. 2022an, Aitana Martínez / Mariana Santosen papera egin zuen Sagrada familia telesail dramatikoan, eta Najwa Nimri, Alba Flores, Álex García, Macarena Gómez, Álvaro Rico eta Laura Laprida aktoreekin aritu zen.

## Filmografia
### Zinea

| Urtea | Izenburua | Pertsonaia | Zuzendaria |
| 2007 | Atlas de geografía humana | Clara | Azucena Rodríguez |
| 2011 | El sueño de Iván | Paula | Roberto Santiago |
| 2014 | Marsella | Marta | Belén Macías |
| 2017 | Verónica | Diana | Paco Plaza |
| 2018 | Todos lo saben | Irene González | Asghar Farhadi |
| 2022 | La niña de la comunión | Sara | Víctor Garcia |
| 2022 | La manzana de oro | Vanessa | Jaime Chávarri |

### Telebista

| Urtea | Lana | Katea | Pertsonaia | Oharrak |
| 2008 | Cazadores de hombres | Antena 3 | Laura | kapitulu 1 |
| 2008-2009 | Yo soy Bea | Telecinco | Paloma | 41 kapitulu |
| 2009 | 90-60-90, diario secreto de una adolescente | Antena 3 | Julia Álvarez | 8 kapitulu |
| 2009 | La Mari 2 | TV3 | Mariona | Telefilmea |
| 2010 | No soy como tú | Antena 3 | Elena | Telefilmea |
| 2011 | La duquesa II | Telecinco | Eugenia Martínez de Irujo | kapitulu 1 |
| 2011-2012 | Águila Roja | La 1 | Infanta Margarita | 2 kapitulu |
| 2014 | El secreto de Puente Viejo | Antena 3 | Clarita | kapitulu 1 |
| 2016 | Centro médico | La 1 | Clara | 2 kapitulu |
| 2016 | El hombre de tu vida | La 1 | Eva | kapitulu 1 |
| 2018 | El Continental | La 1 | Martina | kapitulu 1 |
| 2018-2019 | La otra mirada | La 1 | Flavia Cardesa | 21 kapitulu |
| 2019 | Terror.app | Atresplayer | Blanca | 6 kapitulu |
| 2019-2021 | Señoras del (h)AMPA | Telecinco | Elisabeth Palazuelos | 7 kapitulu |
| 2020 | Acacias 38 | La 1 | Daniela Stabile | 44 kapitulu |
| 2020 | 30 monedas | HBO | Vane | kapitulu 1 |
| 2021 | La templanza | Prime Video | Soledad Montalvo (gaztea) | kapitulu 1 |
| 2022 | Feria: la luz más oscura | Netflix | Sofía | 8 kapitulu |
| 2022-2023 | Sagrada familia | Netflix | Aitana Martínez / Mariana Santos | 16 kapitulu |
| 2024 | <i id="mwAU4">Atasco</i> | Prime Video | Cristina Riera | kapitulu 1 |

## Erreferentziak

* ↑ Ficha, noticias y trabajos de Carla Campra. Formula TV.
* ↑ Así son y así se llevan Carla y Guillermo Campra: dos hermanos que han conquistado la televisión. Bekia 7 de octubre de 2019.
* ↑ «Antena 3 inicia el rodaje de 90-60-90. Diario secreto de una adolescente» Redacción (Formula TV).
* ↑ Carla Campra, una estrella en formación. .
* ↑ Los pequeños protagonistas de El sueño de Iván hablan de los sacrificios de su trabajo. 20 Minutos.
* ↑ Tomás (Álvaro Mel) y Flavia (Carla Campra) se reencuentran en La otra mirada. Diez Minutos.
* ↑ Todo sobre Carla Campra, la última hija de Penélope Cruz (en el cine). Vanitatis.
* ↑ «Carla Campra, de alumna en La otra mirada a "misteriosa" nuevo fichaje de Acacias 38» Redacción (Vertele) 29 de septiembre de 2020.
* ↑ «Feria, una serie en Netflix en un pueblo andaluz en los años 90» Redacción 16 noviembre de 2020.
* ↑ Quién es Carla Campra, Aitana / Mariana en Sagrada familia: lo que debes saber sobre la actriz española de la serie de Netflix. .
* ↑ «Sagrada familia, nueva serie de Netflix con Alba Flores y Najwa Nimri» Hello Friki.

## Kanpo estekak

* Datuak: Q5749342
* Multimedia: Carla Campra / Q5749342